مجمع خلقدونيا ، او مجمع خلقدونية ، او المجمع المسكونى الرابع ( باليونانى: Σύνοδος της Χαλκηδόνας ، باللاتينى: Concilium Chalcedonense ). هو مجمع مسيحي انعقد فى كنيسة آيايوفميا فى خلقدونيا فى الجزء الأسيوي من بيزنطه من 8 اكتوبر ل 1 نوفمبر 451. بيعتبر المجمع من أهم المجامع المسيحيه فى التاريخ ونتج عنه انفصال الكنيسة القبطية المصرية عن الكنيسة البيزنطية ( اليونانية ) و الكنيسة الكاتوليكية ( اللاتينية ) بعد تحالفهما ضد الكنيسة المصرية و اتهامها بالهرطقة و الانشقاق ، فقامت حركة اضطهاد فظيع شنها البيزنطيين المحتلين لمصر و اللى بقوا أتباع المذهب الملكانى ( يعنى اتباع ملك بيزنطة ) ضد المسيحيين فى مصر اللى تسموا ب يعاقبه . استمر كفاح المصريين ضد الغزاة المحتلين و البيزنطيين. بعد اعتناق أمبراطرة روما و بيزنطة المسيحية لم يتغير الوضع ، و بقى المصريون كارهين لحكم الامبراطور البيزنطي . لما اتجه البيزنطيون للمذهب الأريوسي قامت فى مصر حركة ضد الأريوسية ، و لما نادى المسيحيون البيزنطيين بازدواج طبيعة المسيح ، الكنيسة المصرية أعلنت تمسكها بعقيدة طبيعة المسيح الواحدة ( المونوفيزية ). آريوس وهو رجل دين من الاسكندرية كان منكر أن يكون المسيح من طبيعة الأب لكن لم ينكر ألوهية المسيح !